As dinge baie ingewikkeld raak, onthou die basiese dinge - www.bybelkennis.co.za
Satan will seldom come to a Christian with a gross temptation. A green log and a candle may safely be left together, but a few shavings, some small sticks, and then larger, and you may bring the green log to ashes (John Newton).
Ons hardloop die wedloop, maar oor ‘n gedeelte van die baan voor ons, is daar ‘n digte mis. Ons was nog nie daar nie. Klink bekend? Tegnologiese vooruitgang en morele agteruitgang is besig om te versnel. Dit gaan so vinnig ons weet nie wat om te doen en waarheen om te gaan nie. Die probleem: dit gaan nie makliker word nie. Die ondenkbare is nou moontlik. Die druk van die kultuur gaan toeneem en ons moet aanvaar dat ons gaan verskil van die res van die wêreld – en dit gaan ons ongemaklik laat voel en ongewild maak.
Trevin Wax sê dat ons nie weet wat vir ons voorlê nie, maar wat hy wel weet, is dat as dinge baie ingewikkeld word ons na die basiese dinge moet terugkeer.
Die wêreld wat God gemaak het, is goed. Hy het ‘n plan daarvoor. Ons is op pad.
Die wêreld is gebroke. Ons het al almal teen ons liefdevolle Vader in opstand gekom. Ons is verlore.
God bewys sy liefde vir ons dat selfs in ons sondigheid en opstand Hy vir Christus gestuur het om vir ons te sterf.
Die wêreld sal verlos woord. Die gelukkige einde is verseker al mag daar tussenin donker tye kom. En wat daarna kom, sal nooit eindig nie.
Die lewe is ingewikkeld; ons keuses is nie maklik nie; as ons getrou aan Hom in hierdie nuwe wêreld wil woon, sal ons wysheid van Bo nodig hê.
Sekere dinge gaan nie verander nie.
God het steeds sy kinders lief; God het sy kerk lief; Jesus se dood beteken vergifnis.
Ons word opgeroep om ons naaste lief te hê. Soms is dit maklik, maar soms is dit moeilik.
Die wêreld het Jesus steeds nodig; die evangelie is steeds kragtig; die kerk is steeds op ‘n sending.
Daar is ‘n stad wie se fondamente nie geskud kan word nie. Maar daar is ook ‘n stad wat deur mense gebou word en wat reik na die hemel – soos Babel van ouds. In watter stad is jy gemaklik?
Jesus red. Ons moet God en ons naaste liefhê. Die basiese dinge verander nooit nie.
Tags: Basiese dinge